Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16081

4. Légijármű címzések kiosztása 4.1 A légijármű címzés blokkokat az ICAO kiosztja a Lajstromozó Államnak vagy az Európai Gazdasági Közösség lajstromozó hatóságainak. A címzések kiosztását az Államok között a 9-1 táblázat mutatja be. 4.2 A Lajstromozó Államnak vagy az Európai Gazdasági Közösség lajstromozó hatóságainak közölnie kell az ICAO-val, ha a címzések egy további blokkjának kiosztása válik szükségessé részére, a légijárműveknek való kijelölése céljából. 2007/70/II. szám 4.3 A séma jövőbeni kezelésében előnyben kell részesíteni azokat a légijármű címzés blokkokat, amelyek még nem kerültek kiosztásra. Ezeket a tartalék blokkokat a vonatkozó ICAO régiók bázisán kell szétosztani. 00100 bit kombinációval kezdődő címzések: AFI régió 00101 bit kombinációval kezdődő címzések: SAM régió 0101 bit kombinációval kezdődő címzések: EUR és NAT régió 01100 bit kombinációval kezdődő címzések: MID régió 01101 bit kombinációval kezdődő címzések: SEA régió 1001 bit kombinációval kezdődő címzések: NAM és PAC régió 111011 bit kombinációval kezdődő címzések: CAR régió Ezeken kívül a 1011, 1101 és 1111 bit kombinációkkal kezdődő légijármű címzéseket jövőbeni alkalmazásokra tartják fenn. 4.4 További légijármű címzésre vonatkozó bármely jövőbeli igényt az ICAO és lajstromozó államok vagy az Európai Gazdasági Közösség regisztráló hatóságai közötti együttműködés keretében kell benyújtani. További légijármű címzések iránti kérést a lajstromozó hatóság csak akkor nyújthat be, ha e lajstromozó hatóság részére kiosztott címzések számának legalább 75 százalékát már kijelölték légijárművek részére. 4.5 Az ICAO kérésükre légijármű címzés blokkokat a nem-tagállamok részére is kioszt.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes